Pertempuran Medan Area

Parporangan Medan Area ima sada namasa paraloan reap maradophon kongsi na masa di Medan, Sumatera Utara. Di tanggal 9 Oktober 1945, di toruni uluan T.E.D Kelly. Parsahat ni soldadu kongsi (inggris) on diihuti marhitehite parangan kongsi dohot NICA na pinarade laho manghorus bali pamrentaon. Haroroni soldadu kongsi dohot NICA hape manambil angka namasa na adong di Hotel na maringanan di dalam Bali, Kota Medan, Sumatera Utara di tanggal 13 Oktober 1945.

Uju i, sahalak pangingani manarbut dohot mandege lencana na rara jala bontar na dipangke naposo ni Indonesia. Angka na masa on manggonghon birakbirak naposo ni Indonesia. Di tanggal 13 Oktober 1945, uduran ni angka naposo dohot TKR martontang mangalo kongsi dohot NICA di bagas turgas mangarampus jala manghorus bali godung pamarentaon sian tangan ni Japang. Dipakaluar Inggris ma sipasingot na  parpudi tu bangso indonesia asa paunehon bodil tu angkup na .Sipasingot na dileoho nai dang hea di elakkon. pas ma di tanggal 1 desember 1945 ,dibahen angkupnai ma guratan na marguratton “Fixed Boundaries Medan Area” (manang didok mai parbalokan ni medan area) dibahen mai ditopi ni kota medan. On ma langkani angkupna nalao mangasangi angka naposo dikota medan.

Ditanggal 10 Desember 1945, angkupna rappon NICA tahop ma tu kota medan. Tahop na binaen ni angkupna dohot NICA i manghorhon godang ni jolma na tos hosana, dohot mai sian angkupna las dohot sian halak di medan. Pas ma di bulan April 1946, angkupna i nunga mangarajai kota Medan. satokkin i di paeret manang mussat ma angka jolma di medan tu siantar. las di paeret ma muse angka ulubalang iskandar muda tu luar kota medan. Parporangan mangalo angkupna lam posi ma di tangga 10 Agustus 1946 di Tebing Tinggi.

Saei i dibahen ma parpunguan ni angka uluan ni ulubalang na marporang di medan, laos dipaulima uluan na margoar uluan Resimen laskar Rakyat na lao patoguhon parporangan di kota medan. Nung sae parpunguan ni angka uluan i, pas ma di tanggal 19 agustus 1946 di kabanjahe nga dipauli Barisan Pemuda Indonesia (BPI) laos di pauli ma goarna naumbaru ima uluan Resimen Laskar Rakyat cabang Tanah karo, na di uluhon ni Matang sitepu nagabe raja ni uluan laos di urupi Tama Ginting, Payung Bangun, Selamat Ginting, Rakutta Sembiring, R.M. Pandia dari N.V Mas Persada Koran Karo-karo dan Keterangan Sebayang.

Dibagasan barisan ni laskar rakyat on sude do potensi uluan naposo dohot barisan barisan perjuanganna dihaol dohot dipadomu tu bagasan barisan naposo Indonesia las dohot mai bekas gyugun Manang Heiho songon: Djamin Ginting, Belang Sembiring, Bom Ginting. Hape na berasal Sian Talpeta: Payung bangun, gandul bangun, meriam Ginting, Rampe malem Sinulingga. Hape na berasal Sian N.V Mas Persada: Koran Karo Karo. Hape na Sian pusera Medan: Selamat Ginting, Rakutta Sembiring, Tampak Sebayang. Nang songoni Sian potensi potensi naposo na asing songon : Tama Ginting, Matang Sitepu. Dung i,  Uluan ni laskar Rakyat i di pauba ma gabe BKR (Badan Keamanan Rakyat) na gabe ulubalang na ojak ni pamarenta, ima Djamin Ginting na gabe uluan ni ulubalang Teras laos dohot Nelang Sembiring dohot Bom Ginting laos dohot ruas na asing songon Selamat Ginting, nahud bangun, Rimrim Ginting, Kapiten Purba, Tampak sembayang dohot na asing muse.

Nasomalna na gabe Ruans ni BKR ima angka ruas ni Gyugun manang Heiho na hinan las dohot angka uduran na di pauli jepang. Djamin Ginting Komandan Gyugon ima uluan na hinan sian ulubalang Gyuguun na di tudu na gabe uluan ni Batalyon BKR Tanah karo .Nalao manorushon parporangan di kota medan, jadi di bulan Agustus 1946 di pauli ma uluan Resimen Laskar Rakyat di Medan area, uluan ni resimen on torus do mambaen paraloan tu angkupna di kota medan. Laos disude luat ni sumatera do dibahen paraloan tu bangso Jepang, angkupna laos dohot tu belanda. parporangan on pe adong do diluat na asing ,songon di berastagi ,padang bukittinggi dohot Aceh.